
Қазақ тілі мен әдебиеті мұғалімі Жумабекова Б.Т
2016-2017 оқу жылы

Білгірлер сайысы.
Мақсаты:        1. Оқушылардың топпен жұмыс жасау дағдылары  

                          қалыптасады. Өткен сыныптардың тақырыптарын қайталау 

                          барысында, білімдерін жүйеге келтіреді. Көркемсөз оқу 

                          шеберліктерін жаттықтырады.
                       2. Сөздік қорлары артады, Мәнерлеп оқу икемділіктері мен  

                          сахнада өзін  ұстау әдебі арта түседі.

                       3. Тілімізді бағалау, Отанымызды мақтан тұту сезімдері 

                           оянады. Топпен жұмыс жасау барысында, оқушылар 
                           арасында достық қарым-қатынас орнайды. 
Көрнекіліктер: Интерактивті тақта 
Жүргізілу барысы:
Ана тілін білмеген-

Ақылы жоқ желікбас.

Ана тілін сүймеген-

Халқын сүйіп жарытпас,- деген өлең жолдарымен бүгінгі «Білгірлер сайысын» бастағым келіп тұр.
Қазылар алқасымен таныстыру.
 -Әділ қазы, ақ қазыға сәлем бер,

Әділдікке бас иеді күллі әлем.

Жүйрік озар, сайыстарда неше бір

Сарапқа сал, әділдікпен шеше біл,- дей келе сайысымызды бағалайтын әділқазылар алқасымен танысыңыздар:  
1.Әдістемелік бірлестік жетекшісі Жолдыбаева Л.Т

2. Қазақ тілі мұғалімі Андагулова Д.У 
Бүгінгі сайысымыздың кезеңдерімен таныстырып өтейін:
Сайыс кезеңдері: 
1. Таныстыру

2. Бәйге

3. Поэзиялық сәт

4. Сөздің көркі-мақал

5. Көшбасшы

1-кезеңде  

Әр топтың сайысатын күні бүгін,

Сәті түсіп, жеңеді екен кімді- кім?

Ең алғашқы сайыс шарты бойынша,

Топбасылар таныстырсын бір- бірін,- дей келе әр топ өздерін таныстырып өтсін 
1топ «Алғырлар»
Ұраны: Жарыс десе жанамыз
              Бүгінгі күн жарыста алғырлықпен аламыз.
Сәлемдесуі: Қиындықтан сірәда біз қашпаймыз
                      Алғырлық пен тапқырлықты ұштаймыз
                      Қияларға самғап ұшқан құстаймыз
                      Шегінбейміз жеңістерге бастаймыз
2топ. «Тапқырлар»
Ұраны:Білікті бірді жығады
             Білімді мыңды жығады
Сәлемдесуі: Біз дайынбыз бұл сайысқа достарым
                      Көрсетеміз бізде қандай күш барын
                      Алға қойған мақсатымыз бір екен
                      Сәтті болсын сапарымыз әрдайым.
2-кезең «Бәйге». 
-Білім деген биік шың,
Бақытқа сені жеткізер.
Білім деген ақылшың,
Қиындықтан жеткізер,-деп сайысымыздың алғашқы  шарты  «Бәйге» кезеңін бастаймыз. Топтарға қызыл және көк түсті ұяшықтар ұсынылады. 5 секунд ішінде әр топ өз ұяшығының нөмірін есте сақтауы керек. Өз түсінің ұяшығын ашып, сұраққа дұрыс жауап қайтарса 1 ұпай, қарсылас топтың ұяшығын ашса, сұраққа  жауап беру құқығына қарсылас топ  ие болады. Егер жауап  дұрыс берілсе 2 ұпайға, жауабы қате болған жағдайда 1 ұпайға ие болады. Ақ ұяшықты ашқан топтан 1 ұпай кемітіледі. 

3- кезең. «Поэзиялық сәт». Бұл кезеңде өлеңдер тармақтарындары соңғы сөздер ғана беріледі. Топтар өлең аты мен авторын атауы қажет.

4-кезең. «Сөздің көркі - мақал». Топтарға суреттер ұсынылады. Сол сурет тақырыбына сай мақал-мәтел атау қажет. 

5-кезең. «Көшбасшылар сайысы ». 
«Кейіпкерлер әлемі» бұл кезеңде  өздеріңіз оқыған шығармалардан кейіпкердің сөздерінен үзінді беріледі. Шығарманың аты мен сол кейіпкерді табасыздар.

 Ұпай саны -10ұпайдан.

 «Биыл оның жасы он үшке толған еді. Денесі де бір аралық кейіпте. Бойы өскен. Қол-аяғы ұзарған. Бұрын мұрны шолақтау болушы еді, биыл біраз ұзарып қалыпты. Бет бейнесі баладан гөрі ірілеңкіреп, бала-бозбаланың қалпына бейімделген. Бірақ әлі сол мүсінде, үлкендік жоқ.»

Кімнің, қандай шығармасындағы қандай кейіпкердің портреті?
(М. Әуезов   «Абай жолы» романы.  Абайдың портреті)

2. «-Шу өзенінің бойымен жүре берсеңіз, Хан және Жамбыл деген екі атауға кез боласыз. Менің әкем Жапа бір кезде осы тауларды көшіп-қонып жүрген.»

Жамбыл тауының етегінде, қақаған қыстың боранды күнінде туыппын.

Қай ақынның сөзі? (Ж.Жабаев «Менің өмірім»
Қорытындылау. Марапаттау. 

